เด้งสั้นๆโมนิก้าและทีมงาน
*วันนี้ “โมนิก้า” ยังยืนยันคำเดิม แนวทางเดิม ว่า วันนี้ทุกอย่างยังเหมือนเดิม ยังไม่มีอะไรที่เป็นจุดเปลี่ยนของชีวิตเกิดขึ้น เพราะการรีบาวด์ของตลาดหุ้นที่เกิดขึ้นให้เห็นเป็นระยะ มันเป็นผลมาจากตลาดหุ้นลงแรงเกินไป จึงมีแรงซื้อกลับมาช่วงระยะเวลาสั้นๆ ซึ่งเป็นเหตุการณ์ที่แฟนคลับได้พบเห็นเป็นประจำ และวันนี้ก็คงได้เห็นปรากฏการณ์ดังกล่าวอย่างแน่นอนเจ้าค่ะ
24 พ.ค. 2559

*วันนี้ “โมนิก้า” ยังยืนยันคำเดิม แนวทางเดิม ว่า วันนี้ทุกอย่างยังเหมือนเดิม ยังไม่มีอะไรที่เป็นจุดเปลี่ยนของชีวิตเกิดขึ้น เพราะการรีบาวด์ของตลาดหุ้นที่เกิดขึ้นให้เห็นเป็นระยะ มันเป็นผลมาจากตลาดหุ้นลงแรงเกินไป จึงมีแรงซื้อกลับมาช่วงระยะเวลาสั้นๆ ซึ่งเป็นเหตุการณ์ที่แฟนคลับได้พบเห็นเป็นประจำ และวันนี้ก็คงได้เห็นปรากฏการณ์ดังกล่าวอย่างแน่นอนเจ้าค่ะ
*ด้วยเหตุนี้ถึงไม่ต้องถามถึงตัวแปรอื่นๆ ให้เสียเวลาทำมาหากิน เพราะแค่มองจากตัวเลขเศรษฐกิจที่ประกาศกันปาวๆ จะรู้ได้ทันทีว่า เรื่องนี้ยังเป็นอะไรที่ไม่น่าไว้วางใจ และเมื่อดูจากท่าทีของนักลงทุนสถาบันที่ออกอาการแทงกั๊กอยู่ร่ำไป “โมนิก้า” ถือเป็นข้อมูลที่นักลงทุนรู้อยู่แล้วว่า สุดท้ายปลายทางจะเป็นอย่างไร? แต่นักเล่นชอบคิดเข้าข้างตัวเองเป็นประจำ ก็เลยทำให้ “ความเชื่อ” กับ “ความจริง” เดินสวนทางกันเป็นประจำน่ะสิ
*ยิ่งนักเล่นบางก๊วนพยายามตีความแรงเทขายที่ออกมาเป็นระลอก จนสุดท้ายลงมาปิดที่ระดับ 1,381.69 จุด ลบไป 4.17 จุด ด้วยมูลค่า 3.65 หมื่นล้านบาท ทั้งที่ในระหว่างวันอ่อนตัวลงไปทำจุดต่ำสุดที่ 1,377.65 จุด “โมนิก้า” ถือเป็นจังหวะของชาวสวนที่มีความกล้าอยู่ในตัว จึงกลายเป็นช็อตเด็ดของนักเล่นประเภทมองหาโอกาสในการลงทุนตลอดเวลา เดี๊ยนถึงพยายามจำแนกหุ้นออกเป็นกลุ่มๆ ไงล่ะค่ะ
*เหมือนกับในรายของ BEM วันนี้กลายเป็นหุ้นที่นักลงทุนเข้าเล่นเก็งกำไรกันอย่างสนุกสนาน บางวันหุ้นก็พุ่งกระฉูดอย่างร้อนแรง บางวันก็โดนถล่มจนไม่หลงเหลือคราบ ล่าสุดหุ้นอ่อนตัวลงมาปิดที่ 6.10 บาท ลบไป 0.10 บาท ด้วยมูลค่า 763.26 ล้านบาท “โมนิก้า” ถือเป็นกระแสที่นักเล่นต้องเกาะติดให้ดี เพราะวงรอบของหุ้นที่เม้าท์ให้ฟังในเที่ยวนี้ มันน่าจะสูงกว่านี้น่ะสิ
*ขนาดรายแรกยังน่าสนใจมากมายขนาดนี้ ตัวถัดไปอย่าง SCC ก็น่าสนใจไม่แพ้กัน ล่าสุดหุ้นลงมาปิดที่ 472 บาท ลบไป 8 บาท หรือลดลง 1.67% มันเป็นกรอบเดิมๆ ที่เคยเห็นกันมาไม่ต่ำกว่า 1 เดือน และในเที่ยวนี้ก็คงได้เห็นกรอบการเคลื่อนตัวในระดับ 460-500 บาทอีกเดือนหนึ่ง วันนี้ถึงต้องถามใจนักเล่นตั้งแต่ตอนนี้เลยว่า กล้าวัดกันสักยกไหม? คุณเท่านั้นที่จะรู้..อิอิอิ
*เช่นเดียวกับในรายของ AOT วันนี้ทะยานขึ้นมาปิดที่ 396 บาท บวกไป 3 บาท  ด้วยมูลค่าการซื้อขายที่หนาแน่น “โมนิก้า” ถือเป็นการเล่นที่สมน้ำสมเนื้อ ไม่มีเรื่องโอเว่อร์รีแอ๊กต์เข้ามาเกี่ยวข้อง แถมวันนี้เคาะหุ้นกันบนค่า P/E ที่ระดับ 27 เท่า อีกทั้งปี 59 ยังเป็นปีที่ผลการดำเนินงานของบริษัทแจ่มแจ้งแดงแจ๋  ผนวกกับหุ้นเพิ่งผงกหัวเป็นครั้งแรก วันนี้ถึงต้องตามไปแบบสุดซอยไงล่ะค่ะ
*ถ้าคิดรูปแบบดังกล่าวไม่ออก “โมนิก้า” ขอแนะนำให้ดู EPG เป็นแบบอย่างของการดึงจังหวะเข้าทำ ซึ่งเห็นได้จากกรอบการขยับขึ้นลงในระดับ 11.50-14.50 บาทเป็นเวลา 2-3 เดือน มันเกิดจากพวกนกรู้คอยเข้ามาดักเก็บหุ้น พอสบโอกาสก็เทขายกันอย่างเมามัน ล่าสุดหุ้นเด้งขึ้นมาปิดที่ 12.80 บาท บวกไป 0.50 บาท หรือขึ้นไป 4.07% ด้วยมูลค่า 114.07 ล้านบาท มันเป็นช็อตที่นักเล่นต้องคิดอีกทอดหนึ่งว่า อยากเสียวไหม?